ኣብቲ ኣብ መንጎ ኣትለቲኮን ባርሳን ዝነብረ ግጥም፣ ባርሳ ክንደይ ሸቶታት ኣመዝጊባ?
ኣርዳ ቱራን ብናይ ስምዕታ ካርድ እንክሕለፍ!
ክለባት ባርሴሎናን ኣትለቲኮ ማድሪድን ዝሓለፈ ሰሙን ናይ ካልኣይ እግሪ ናይ ኮፓ ደል ረይ ግጥመን ኣብ ዘካየዳሉ እዋን ቱርካዊ ኣርዳ ቱራን ኣቓልቦ ተዓዘብቲ ዝሰሓበ ተርእዮ ፈጺሙ። እቲ ቱርካዊ ኣከፋፋሊ ኣትለቲኮ ማድሪድ፡ ኣብ መንጎ ጸወታ ዳኒ ኣልቨስ ኣብ ልዕሊኡ ንዝፈጸሞ በደል ዳኛ ዕሽሽ ኢሉ ድሕሪ ምሕላፉ፡ ኣቐዲማ ንዝሞለቐት መጻወቲ ጫምኡ ናብ መስመር ዳኛ ብምውርዋር’ዩ ተቓውምኡ ክገልጽ ፈቲኑ። እታ ናብ መስመር ዳኛ ገጻ ዝተሰንደወት ጫማ ግን ዕላምኣ ከይሃረመት’ያ ናብ መሬት ዓሊባ። ተግባር ቱራን ንኹሉ’ቲ ኣብ ስታዲዩም ቪሰንተ ካልዴሮን ዝነበረ ተዓዛቢ ዘገረመ’ኳ እንተነበረ፡ ስጉምቲ ማእከላይ ዳኛ’ውን ካብኡ ዝሰንፍ ኣይነበረን። እቲ ሄሱስ ጊል ዝተባህለ ዳኛ ንኣርዳ ቱራን በቲ ዝፈጸሞ ተግባር ናይ ስምዕታ ካርድ ጥራይ’ዩ ሂቡ። ኣብዚ ደያኑ ተቓውምኦም ኣይኮነንዶ ብከምዚ ተመሳሳሊ ተግባር ብነድሪ ኣብ ዝገልጹሉ እዋን ብቀጥታ ቀይሕ ካርድ ክህቡ ኣብ ዝረኣዩሉ ኣርዳ ቱራን ብናይ ስምዕታ ካርድ እንክሕለፍ! እዋን፡ ውሳነ ጊል ንተዓዘብቲ ዘስደመመ ኢዩ። በቲ ውሳነ ዝሻደነ ኣርዳ ቱራን ኣብ ተደጋጋሚ ጉድኣት ክሽመም’ዩ ተራእዩ። ኣብቲ ግዜ ንሓደ ተጻዋታዩ ብቀይሕ ካርድ ዝሰኣነ ኣሰልጣኒ ኣትለቲኮ ዲያጎ ሲሞነ ድማ ንኣርዳ ቱራን ብቕጽበት ብካልእ ተጻዋታይ ብምትካእ፡ ጋንትኡ ብ9 ተጻወትቲ ንጸወታ ካብ ምዝዛም ኣድሒኑዋ። ኣብቲ ግጥም ባርሳ 4-2 (ብድምር) ብምዕዋት ናብ ፍርቒ ፍጻመ ምሕላፋ ይዝከር።
4